Downloaded from YTS.MX
Official YIFY movies site: YTS.MX
Sudikah awak, Marta, menerima Zac Efron sebagai suami awak,
untuk dihormati dan ditaati…
Tidak!
Saya dah kahwin dengan Zac minggu lepas!
Sepatutnya giliran Beckham hari ini!
11 TAHUN KEMUDIAN
Anda pernah dengar cerita dongeng kanak-kanak?
Misalnya, si itik hodoh yang bertukar menjadi swan?
Atau ulat beluncas yang bertukar menjadi rama-rama?
Sebaliknya,
saya,
masih seekor ulat beluncas.
Anda tak perlu bersimpati kerana percayalah,
ini baru permulaan.
Besarnya rumah ini!
Syukurlah ada kawan-kawan.
Saya nak bilik paling besar!
Jacopo.
Jacopo bukan saja bergaya.
Jacopo ialah fesyen.
Sejak kecil, impian dia jelas, iaitu menongkah cita rasa yang teruk.
Macam mana?
Ibu! Kasut sarung lebih sesuai!
Cuba ini.
Awak tak boleh ambil bilik paling besar!
Boleh kerana saya seorang saja lelaki.
Hei, lelaki.
Beritahu saya kalau awak nak lawan gusti lengan.
Federica.
Kalau anda panggil dia "Fede", matilah.
Jadi, sayang?
Kamu tak pernah cerita apa-apa. Macam mana sekolah?
Dia mengaku sebagai lesbian semasa berumur 13 tahun.
Okey. Saya bercinta dengan Anna.
Kata-kata dia penuh sindiran. Kasihan ibu ayah dia!
Macam mana dengan budak lelaki yang selalu bersama kamu?
Siapa nama dia?
- Jacopo! - Jacopo.
Dia kekasih Matteo.
Tapi mereka boleh berbangga kerana membesarkan
seorang genius matematik.
DUIT
Ada orang belum letak duit ke dalam tabung kita.
Dia temui kaedah untuk mengira daun poker.
Dia tipu semua pusat perjudian haram di bandar.
KUSYEN FEDERICA, DAPUR
Macam mana dengan pembahagian bilik?
Senaraikan semua bilik, kelebihan dan kekurangannya!
Saya suka buat senarai!
Senarai ialah kehidupan!
Tak sudah-sudah dengan senarai!
Serang!
- Alamak, habuk! - Di mana penebula dia?
Akhirnya, saya tak dapat bilik paling besar.
Tapi jangan bersimpati
kerana ini baru permulaan.
Sekejap saja lagi.
Ibu bapa saya meninggal semasa saya tiga tahun.
Kemalangan jalan raya.
Mereka mewariskan rumah ini dan penyakit genetik yang jarang ditemui
dengan nama yang cukup istimewa
iaitu mukovisidosis.
Tak dramatik pun!
Kalau tak ambil enzim dalam setiap hidangan,
guna penebula, buat fisioterapi pernafasan
dan elak tempat lembap penuh kuman,
paru-paru saya akan dipenuhi lendir, dijangkiti kuman
dan akhirnya, mati.
Anda boleh bersimpati dengan hidup saya sekarang.
Anda tentu pernah tonton filem yang heroinnya
menghidap penyakit yang boleh membawa maut.
Tapi walaupun pakai respirator dan menjalani kemoterapi,
dia tetap cantik dan bercinta dengan budak paling kacak di sekolah?
Maaf, itu bukan filem saya.
Jangan risau. Semuanya akan selamat.
- Okey. - Okey.
Marta?
Sila masuk.
Marta seorang saja.
Kamu tahu peraturannya.
Kamu tunggu di sini.
Jadi, Marta. Apa khabar?
Ada alami serangan lain?
Tiada, seingat saya.
Oh, ya. Kelmarin, saya mengalami serangan batuk katar.
Ia cuma disebabkan habuk.
Rumah peninggalan ibu bapa saya baru dikosongkan,
jadi kami pun pindah.
Keadaan rumah itu memang teruk.
Dengar, Marta.
Saya buat keputusan untuk hentikan terapi awak.
Kenapa?
Saya dah sembuh.
Alahai, jangan serius sangat.
Apa maksudnya?
Maksudnya, ia juga tak berkesan kali ini.
Betul, doktor?
- Berapa lama lagi saya boleh hidup? - Apa?
Biar doktor jawab.
Bagi pesakit mukovisidosis,
masa adalah relatif.
Yang penting ialah sikap awak.
Matlamat besar atau kecil yang awak berjaya capai
boleh bantu kita beli masa.
Jadi, ingat. Jangan putus asa!
Terima kasih, doktor. Sejujurnya, doktor beri saya nafas baru.
Baiklah, saya nak pergi kerja sekarang.
PINTU MASUK
- Helo, Marta kecil. - Helo, Ahmed besar.
Ke mana awak pergi?
Janji temu doktor.
Bertenang, ia tak berjangkit.
Tengok ini.
Ayuh! Tolong umumkan tawaran hari ini.
- Pelanggan sedang menunggu di bawah. - Baiklah.
Satu, dua, tiga.
Cubaan.
Helo.
Istimewa hari ini, tuna dalam air garam
ada tawaran potongan 40 peratus.
Zaitun hijau organik
dengan potongan 30 peratus.
Jadi, jangan terlepas!
Tawaran sah hari ini saja.
SAYA NAK JUMPA AWAK! MARIO - 347237585
Sayangku Mario,
awak pun akan berakhir di dinding.
DINDING RINTIHAN
Ya!
Tidak!
Oh, Tuhan!
Jacopo, saya cinta akan awak.
Jangan lupa, kita gay.
Ibu awak tak perasan yang awak curi baju dia?
Maaf cakap,
tapi tiada terapi yang sesuai dalam talian.
Sebenarnya, saya main Tinder.
Awak dengar kata doktor.
Saya boleh hidup lebih lama kalau capai matlamat.
Awak gila.
Saya sedang sibuk.
Kita di kejiranan baru,
geolokasi baru yang mengujakan!
Ya, buaya darat baru yang mengecewakan awak.
Bagus!
Kita nak ke mana?
Parti hari jadi bekas kekasih saya.
Yang mana satu?
Bodoh.
Parti Giulia.
Giulia yang mana satu?
Apa maksud awak?
Giulia, si jurujual Zara.
Giulia, si pelakon.
Giulia, si pemandu bas 64.
Giulia, si pelakon!
Ramai lelaki normal akan hadir.
Kalau-kalau awak berminat.
Cukuplah itu.
Kenapa seret ke kiri? Mereka comel!
Tak cukup comel.
Taklah malu sangat kalau ditolak lelaki kacak.
Tidak! Pergi mandi sekarang, pakai cantik-cantik dan ikut kami.
Di mana ada kemahuan, di situ ada jalan.
Daya tarikan seks saya lebih kuat di alam maya.
Terima sajalah hakikat.
Walau seburuk mana pun.
- Saya kaki, awak bahu? - Ayuh.
Jangan!
Tidak! Lepaskan saya!
Jangan! Tolonglah!
Marta, kami nak beritahu hal penting.
Cakaplah, saya dengar.
Oh, Tuhan!
Baiklah, kamu boleh beritahu saya lain kali.
Saya minta diri. Ada kerja sedikit!
Awak suka?
Terima kasih.
Giacomo!
Apa khabar?
- Dah lama kita tak jumpa. - Marta!
Apa khabar?
Saya bosan.
Parti ini membosankan.
Semua orang terlalu serius.
Saya hidu masalah.
Masalah besar!
Arturo! Arturo Selva!
Jumpa lagi, Giacomo. Selamat tinggal.
Apa halnya?
Kenapa awak bercakap dengan abang Giulia?
Tak sia-sia saya tegur Giacomo.
- Jadi? - Nama dia Arturo Selva.
Kita tahu dia kacak, dia mandi di Tom Ford selepas bercukur
dan dia…
Profil dia peribadi.
Maaf, boleh pegangkan? Terima kasih.
Awak ada idea, tapi keliru.
Bukan semua orang macam awak.
Hidup awak dah ditentukan sejak kecil.
- Betul. - Saya pun ada, ingat?
Kenapa dengan awak?
Tiada apa-apa, okey saja.
Macam biasa.
Dia buat hal lagi!
Tunggu! Tengok ini.
- Dia diteg dalam gambar… - Oleh Giacomo!
Mereka berkawan!
Masa rehat dah tamat.
Masa untuk sambung kerja.
Tempat ini sangat hebat. Ia baru dibuka.
- Kita boleh pergi sekarang. - Lain kalilah.
Ke mana awak pergi?
Apa awak buat?
ARTURO SELVA
MEMANJANGKAN
Telefon saya hilang.
Awak nampak telefon bimbit berwarna merah terang?
- Tidak. - Saya tak tahu.
Yalah itu! Dia tak pernah tidur!
Saya dah dapat semuanya. Mari pergi.
Tunggu saya!
Berjaya!
Jacopo, awak takkan percaya…
Kami cuma…
Kami cuma sedang…
Okey, awak beritahu dia!
Pengecut!
Kami nak anak.
Tapi kamu baru 19 tahun!
Ya, tapi kami dah bersedia.
Kamu buat keputusan untuk…
Guna kaedah konvensional.
Nampaknya, kaedah itu tak berjalan lancar.
Jangan cakap lagi!
Dengar sini.
Kami tahu ramai orang akan melatah dan kata ia melanggar fitrah.
Pemandangan tadi memang melanggar fitrah!
Kenapa kamu tak beritahu saya?
Kita pilih semuanya bersama termasuklah kualiti tisu tandas,
tapi hal sepenting ini…
Betul, kami minta maaf.
Okey.
Boleh kita fikir dulu?
Sebelum saya buat keputusan,
jangan buat bukan-bukan. Janji?
Kami cuba beritahu awak di parti itu.
Baiklah.
Jacopo?
Awak boleh tebus perbuatan awak.
Pakai baju dan ikut saya.
KELAB DAYUNG ARMIDA AHLI SAHAJA
Puas hati awak? Tiada sesiapa di sini.
- Mari tidur. - Tunggu dulu.
Tempat ini lembap. Ia boleh memudaratkan awak.
Nampak? Itu dia!
Cepatlah!
- Selamat pagi, Arturo. - Hei.
Maaf, ahli sahaja.
Tiada sesi percubaan.
Maaf, kami akan beredar.
Dah tentu, saya faham. Tapi…
Awak tahu apa itu mukovisidosis?
Tidak.
Pada dasarnya, paru-paru awak dipenuhi lendir
sehingga mendapat jangkitan
dan mati.
Jadi, awak menghidap mukovisidosis…
Ya, mereka dapat tahu semasa saya kecil.
Oh, Tuhan. Kasihannya!
Saya ada senarai hajat yang nak dibuat sebelum…
Sebelum masa saya tiba.
Saya pun suka buat senarai untuk semua perkara!
Syabas! Jadi?
Ikut saya.
Terima kasih!
Jahatnya awak!
Kenapa? Saya ada mukovisidosis.
Kelab dayung kami ditubuhkan pada tahun 1869
dan mula dikenali dek semangat waja ahli-ahlinya.
Ahli-ahli yang menjadi legenda kerana bakat mereka.
Pada 25 Februari 1874,
secara rasminya, kelab ini diberi nama Armida.
Kelab ini sebuah tradisi.
Nenek saya bekas setiausaha di sini.
Kemudian, ibu saya.
Sekarang, saya pula.
Kelab ini melahirkan ramai atlet terbaik
termasuklah juara dunia dan Olimpik.
Salah satu tarikan utama kelab ialah para-dayung
untuk golongan kurang upaya.
Ini kolam latihan.
Boleh kita pergi? Awak tahu saya kesuntukan masa!
Hei!
Jumpa nanti.
Helo, Federica?
Saya tak boleh cakap. Saya di kampus.
Saya ingat awak dah tak nak belajar.
Sebenarnya, saya sedang buat ulang kaji.
Baguslah kerana awak ada ujian pedagogi 27 hari bulan ini.
Apa?
Tidak.
Jangan temberang.
Ya, saya dah tulis nama awak.
Okeylah, itu saja. Awak mesti sangat sibuk.
Sibuk sangat.
"Arturo Selva mengikut jejak langkah datuknya, Lanza."
"Kejuruteraan marin."
Mencabar betul!
Jaga-jaga, saya datang!
Jangan risau, itu saja untuk bulan ini. Saya datang haid.
Kami akan cuba lagi selepas 18 hari.
Saya masih belum buat keputusan dan beri persetujuan.
- Tapi saya nak tolong. - Dengan enema gergasi?
Kamu tak tengok filem itu?
Filem Jennifer Aniston.
Dia cuba hamil, jadi dia guna pipet ayam belanda.
Awak rasa ia berkesan?
Countess!
Apa? Awak nak tarik diri Khamis ini?
Tolong kacau sos itu.
Dah tentulah ia cuma tuah!
Hentikannya! Tolonglah!
Kenapa sekarang?
Beri tiga sebab dan saya akan berhenti.
Tak sudah-sudah dengan senarai. Sebab saya dah sedia!
Itu alasan Federica,
tapi saya akan terima.
Seterusnya?
Saya nak buat sesuatu demi seseorang.
Awak dah buat untuk saya.
Awak akan jadi mak cik yang hebat.
Awak juga yang paling teruja kalau jumpa bayi.
Awak buat demi saya?
Dengar sini.
Saya tahu awak mayat hidup, tapi bukan semuanya tentang awak!
Mungkin mukovisidosis itu mempercepatkan semuanya.
Tapi kalau difikirkan semula, tiada masa yang tepat.
Ahli keluarga kita akan bertambah!
Sekurang-kurangnya, kamu ada 18 hari lagi untuk fikir!
Countess itu singkir saya daripada permainan Khamis ini
kerana saya asyik menang.
Semakin kaya, semakin kedekut.
Saya terlepas sesuatukah?
Alamak, sos!
Kenapa kamu ketawa?
Saya tak makan tuna tiga malam berturut-turut.
Saya rasa bagai nak mati!
- Belum sampai 200 meter pun! - Saya ada muko!
Ya, ikut nasihat doktor. Awak patut berjalan.
- Jadi, macam mana risikan awak? - Teruk.
Saya tak faham dia dan benci semua aktiviti dia.
Profil Instagram dia hambar.
Pengikut dia orang-orang bodoh yang berpura-pura jadi kawan dia.
Mendayung macam ayah dia, ambil kejuruteraan marin macam datuk dia,
dia tak makan karbohidrat dan benci karaoke!
Membosankan betul!
Kalau saya membosankan, kenapa ikut saya?
Jadi,
awak perasan saya?
Apa awak nak?
Makan malam!
Apa?
Awak yang tanya tadi.
Makan malam.
Kalau kita tak serasi, saya takkan ganggu awak lagi.
Baiklah.
Jumpa di rumah saya 8:00 malam ini. Awak tahu alamatnya, bukan?
Mungkin kita patut bertukar-tukar nombor telefon?
Tidak.
Saya buat amal jariah setahun sekali.
Saya rasa kerja amal saya kali ini dah cukup besar.
Bangang betul!
Saya akan berjanji temu dengan Arturo Selva!
Selamat pagi, Marta kecil.
Selamat pagi, Ahmed besar!
Aku tak perlukan semua ini lagi!
Marta, ini tawaran untuk hari ini.
Awak okey?
Saya rasa sangat okey, tuan.
Tuan terlalu risau.
Tuan patut jadi pelakon!
Dengan senyuman itu! Ada sesiapa pernah cadangkannya?
Pelanggan yang dikasihi,
jika anda ingin masak makan malam romantis untuk insan tersayang,
apa kata anda mulakannya dengan pembuka selera istimewa?
Tawaran terhad hari ini, salmon liar dijual pada harga 50 sen.
Semestinya sementara stok masih ada.
Seterusnya,
anda boleh memanjakan cinta hati anda
dengan ayam panggang Itali yang lazat
dengan harga 30 sen saja pada hari ini.
Kemudian, apa kata anda akhirinya
dengan wain yang membuih?
Khas untuk hari ini, ia dijual pada harga istimewa
iaitu 40 sen.
Lekas, semua. Tawaran hebat ini akan berakhir tak lama lagi…
Marta!
Apa yang awak buat?
Saya baca risalah yang tuan beri dan tambah sedikit konteks.
Tawaran untuk wain yang membuih ialah 40 peratus,
bukan 40 sen!
Habislah kita kalau macam ini!
Semua ini kerana saya ada janji temu dengan Arturo Selva.
Saya tiada baju yang sesuai!
Jacopo!
Hati-hati!
Ibu!
Ibu saya tiada.
Muatkah saya pakai baju ibu awak?
Ibu saya pernah pakai semua saiz sepanjang hidup dia.
TIDAK
YA
Cukuplah. Saya ada gaya tersendiri.
Ya?
Kamu sesat?
Kamu boleh bertutur bahasa Itali?
Arturo.
- Ibu, ini… - Marta.
Marta.
Marta, ibu saya.
Marta.
Maafkan saya,
tapi Arturo tak beritahu apa-apa.
Silakan.
Jangan malu-malu.
Awak tak beritahu saya ini makan malam keluarga.
Awak nak makan malam.
Awak patut cakap lebih jelas.
Jangan sedih, sekurang-kurangnya kita tak pergi karaoke!
Sayang, kenalkan kawan Arturo.
Ya, ayah. Ini Marta.
Selamat berkenalan, Marta.
Filippo Selva.
Ini Marcello, rakan sekerja saya. Ini pula Beatrice, anaknya.
- Marcello? - Ya.
Mari sini.
Arturo, sekejap?
- Siapa dia? - Kawan.
Kawan biasa? Atau kawan istimewa…
Indah sekali petikan piano awak tadi.
Apa judulnya?
Lagu Beethoven.
Ia berjudul "Pathetique".
Boleh kita semua duduk?
- Macam mana? - Ya.
Silakan, Marcello.
Arturo.
Beatrice, silakan.
Jadi,
Marta…
Arturo tak pernah cerita apa-apa.
Mungkin melalui kamu, kami boleh lebih mengenali
anak kami sendiri.
Saya berbesar hati,
tapi baru 24 jam kami berkenalan.
Apa maksud kamu? 24 jam?
Sebenarnya, saya mula perasan dia sebulan yang lalu.
Selepas sekian lama saya cuba pikat dia,
dia pun setuju.
Gadis yang mencuri hati saya.
Awak bergurau, bukan?
Tidak.
Sebenarnya, bukan itu yang berlaku.
Sebulan lalu,
kami berjumpa buat kali pertama.
Sebenarnya,
saya yang nampak dia.
Dia tampak sangat elegan
dan maskulin.
Jadi, saya pun mula mengekori dia.
Di universiti dan di kelab.
Malah, saya curi tuala dia supaya saya boleh hidunya di rumah.
Kemudian, pada satu hari,
untuk paksa saya berhenti, dia setuju makan malam dengan saya.
Saya terpaksa ugut dia,
tapi ia berhasil.
Itulah ceritanya.
Kami pun tak tahu apa-apa tentang kamu.
Kamu sedang belajar atau bekerja?
Saya belajar psikologi.
Sekadar suka-suka dan bekerja sambilan di pasar raya.
Tugas saya ialah membuat pengumuman.
Pengumuman tentang jualan murah?
Tawaran istimewa.
Maaf, tapi bukankah ia dirakam?
Tidak, sayang.
Bukan pengumuman saya.
Saya profesional.
Ibu bapa kamu tinggal di Turin?
Ibu bapa saya meninggal sejak saya kecil.
Tapi saya ada dua kawan baik! Jacopo dan Federica.
Mungkin saya bakal jadi mak cik. Federica cuba hamil.
Setidaknya, ada juga berita baik.
Ya, tapi memandangkan mereka gay,
mereka akan guna pipet ayam belanda.
Awak tahu?
Apa-apa pun,
saya terpaksa minta diri
kerana ada kelas menunggang kuda awal pagi esok.
Atau kelas bermain pedang?
Saya tak ingat!
Encik dan Puan Selva,
saya sangat berbesar hati dapat jumpa kamu.
Terima kasih atas layanan baik kamu!
Tunggu!
Maafkan saya.
Dengar nasihat saya.
Lain kali, kalau awak tak nak buat sesuatu,
awak patut tolak saja.
Saya akan pulang ke tempat asal saya
dan begitu juga awak.
Adakah pipet itu cukup panjang?
Jacopo!
Awak tak perlu mensenyawakan tonsil saya!
Manalah saya tahu? Ini bukan kepakaran saya.
Apa pendapat awak?
Patutkah kita cuba?
Bodoh!
- Dia dah balik? - Itu bukan petanda yang baik.
Di mana anksiolitik?
Kategori, "Saya berseronok dengan si pelik."
Kamu patut jumpa keluarga dia.
Ibu dia cantik.
Ayah dia kacak.
Orang gaji pun cantik-cantik.
Saya tak setaraf dengan mereka.
Haram jadah betul.
Tak, mereka layan saya dengan baik.
Keluarga dia menyedihkan.
Sejujurnya,
kita mungkin tiada orang gaji, tapi keluarga kita takkan pernah sedih.
Beri ia masa. Awak akan lupakannya.
Masa…
Macam mana dengan ini?
Selamat pagi, semua. Saya Fil Grondone.
Anda mendengar Radio m20.
Ini permulaan minggu baru. Saya boleh rasa semangat anda!
Selamat pagi, Marta kecil!
Oh, Tuhan.
MAAFKAN SAYA… ARTURO
MAKAN MALAM? SAYA IKHLAS KALI INI
SAYA LEBIH RELA MATI
Pergi jahanamlah!
Saya habis kerja pukul 6:00. Jemput saya di rumah pukul 9:00.
- Via Po, 14. - Okey.
Awak boleh pergi sekarang, saya sibuk.
Inilah saatnya.
Wahai Tuhan, aku tak tahu jika Kau benar-benar wujud.
Sekiranya Kau wujud,
inilah masa untuk beri aku petunjuk.
Ya, apa-apa sajalah.
Tarik nafas.
Awak betul-betul datang?
Hei, Vitto!
Awak sedang buat apa?
Saya ada makan malam. Ingat?
Makan malam?
Oh, ya! Makan malam amal itu malam ini?
Hubungi saya sejurus selesai!
Ambil gambar!
- Buat video… - Cukup, selamat tinggal.
Vittorio, kawan saya. Adakalanya, dia menjengkelkan.
Enggang sama enggang, pipit sama pipit.
Betul.
DEL CAMBIO
Encik Selva! Terima kasih kerana datang lagi.
- Silakan masuk. - Terima kasih.
Awak selalu makan di sini?
Ya, ini restoran kegemaran ibu bapa saya.
Selamat petang.
Mereka tawar sajian vegan.
Semua sajian dalam menu dimasak pada suhu rendah.
Bahan-bahannya daripada pembekal tempatan.
Salad pun berharga 152 euro?
Itu kalorinya.
Awak tak tahu apabila saya bergurau…
- Selamat petang. - Ya.
Boleh saya cadangkan kutlet seitan
dalam cuka epal dan mousse tauhu dengan daun pasli
dari rumah hijau bioklimatik kami?
Ya.
Bawakan juga sebotol franciacorta. Terima kasih.
Semua orang pandang kita.
Saya dah biasa.
Yalah…
Okey…
Mari main satu permainan! Nak?
Kita boleh tanya lima soalan.
Peraturannya cuma satu.
Kita tak boleh menipu.
Tapi kita boleh tipu sunat
kalau salah satu soalan itu terlalu peribadi.
Saya setuju.
Gambarkan diri awak dalam tiga perkataan.
Tak semestinya positif.
Pemurah.
Kurang sabar.
Berhati-hati.
Okey.
Giliran awak.
Kenapa saya?
Kenapa? Sebab awak kacak.
Sifat yang paling awak benci?
Kepura-puraan.
Buat satu hajat.
Saya harap ibu bapa saya masih hidup.
Saya tak kenal pun mereka.
Ia mustahil. Saya akan ubah hajat saya.
Saya nak
sandwic bologna!
Ahmed, terima kasih!
Jangan sampai saya dipecat!
Jadi, apa rancangannya?
Selamat petang, Encik Arturo.
Selamat datang ke Chez Marta.
Semua bahan dari pembekal tempatan.
Awak harus ambilnya sendiri.
Untuk sajian pertama,
cef menawarkan hidangan klasik Itali.
Piza margherita.
Di lorong sepuluh.
Bagi sajian utama,
sedikit kelainan daripada tradisi vegan,
makanan sedia dimakan.
Lorong sembilan.
Disertakan
dengan beberapa pilihan keju.
Lorong tiga.
Untuk pencuci mulut,
hidangan istimewa,
strawberi.
Lorong lima.
Minumannya pula…
Biar saya pilih wain!
Kita jumpa di bahagian perkakas taman.
Minum!
Mari cuba.
Sedap!
Ini taman permainan saya, sayang.
Bercakap tentang permainan…
Tanyalah.
Berapa kali awak pernah lafaz cinta?
- Tak pernah. - Penipu!
Termasuklah kepada Elena,
gadis berambut perang dari tahun 2017 hingga Ogos 2018?
Apa? Saya profesional!
Tidak, walaupun kepada Elena.
Sebab itulah pada musim panas 2018,
dia tinggalkan saya.
Giliran saya.
Macam mana awak di usia 60 tahun?
Oh, Tuhan. Susahnya.
Di usia 60 tahun?
Okey…
Saya bayangkan,
saya berkahwin dengan penulis Inggeris.
Dia melamar saya semasa menaiki gondola.
Saya tahu ia basi, tapi itulah diri dia.
Kami tinggal di Cornwall.
Ada tiga orang anak. Dua lelaki, seorang perempuan.
Sebab kami suka budak-budak.
Tapi mereka dah masuk kolej,
jadi di usia 60 tahun,
saya dan suami saya,
akhirnya,
kami ada masa untuk fokus pada diri sendiri.
Jadi, awak dah rancang semuanya.
Giliran saya.
Awak suka merancang?
Entahlah, saya tak pernah merancang.
Saya selalu biar orang lain
yang tentukan hidup saya.
Keluarga saya,
kawan-kawan saya.
Okey. Jadi, soalan keempat saya.
Awak masih dara?
Jadi?
Saya lahir pada 5 Julai jadi saya berbintang Kanser, bukan Virgo.
Tak, itu tak adil!
Soalan awak patut lebih spesifik, sayang.
Terima kasih untuk petang ini.
Terima kasih.
- Masih ada… - Soalan terakhir.
Soalan terakhir.
Adakah saya gadis paling hodoh yang pernah keluar dengan awak?
Tidak.
Awak tipu sunat, ya?
Giliran saya.
Adakah petang ini seperti
yang awak harapkan?
Lebih baik.
Selamat malam.
Oh, Tuhan!
Maaf.
- Awak nak masuk? - Ya!
Terima kasih.
Awak nak minum? Nak makan?
Maaflah, tapi teman serumah saya ada resdung.
Kasihan dia.
Awak nak tonton filem?
Tidak.
Awak serius? Kita belum tandatangan kontrak lagi.
Awak tak perlu…
Saya lebih suka tutup lampu.
Saya lebih suka pandang awak.
Saya berdengkurkah?
Tidak.
Masalahnya,
dah lewat dan saya ada kelas.
Kelas mekanik pukul 10:30.
Saya dah nampak semuanya semalam.
Betul, tapi kenapa cabar takdir?
IBU LIMA PANGGILAN TIDAK DIJAWAB
VITTORIO: MACAM MANA DENGAN ANJING ITU?
Saya nak epidura!
Saya pun!
Pukul berapa awak balik?
Dia buat awak menangis lagi. Nak saya belasah dia?
Selamat tinggal.
Jadi? Apa yang berlaku?
Saya tak tahu.
Awak akan jumpa dia lagi?
Manalah saya tahu saya akan jumpa dia lagi?
Awak ada buat video?
Cukup. Selamat tinggal, Vittorio.
Awak silap! Saya tak paksa dia.
Saya kenal anak saya.
Anak kita dah dewasa.
Ya, dari luaran. Tapi dalamannya, dia masih kecil.
Awak nampak gadis yang dia bawa balik?
Saya tak kisah tentang itu.
Itu kali pertama dia ajak gadis ke rumah
yang mahir mengkonjugat kata kerja.
Jangan bergurau, Filippo. Saya kenal dia.
Dia sengaja nak buat kita marah.
ARTURO: APA AWAK BUAT MALAM INI?
MARTA: SOALAN TAMBAHAN. AWAK SUKA PERSEMBAHAN LANGSUNG?
Tak, saya bergurau! Saya tak suka karaoke!
Semua orang suka karaoke! Tapi tak semua orang mengakuinya.
Kenapa? Awak pernah cuba menyanyi?
Di tandas macam orang lain! Saya tak nak memalukan diri sendiri.
Jangan peduli tanggapan orang!
Kalau nak buat sesuatu, buat saja.
Okey, mari balik.
Biar saya ke tandas dulu.
Terima kasih, Tonino.
Beri tepukan untuk dia!
Hei! Jangan!
Jangan hisap dadah di sini.
Sebenarnya, ini cuma enzim.
Dasar penagih! Kamu semua sama saja.
KAMA SUTRA
PONDOK GAMBAR UNTUK SEMUA DOKUMEN
Cukup!
Hei!
Awak okey?
Betul?
Mari pergi.
Kenapa?
Ada cili melekat di gigi saya?
Saya nak bawa awak ke suatu tempat.
Tapi teruk juga batuk awak.
Awak dah jumpa doktor?
Hei! Cukup. Saya dah cakap!
Orang yang buat ujian darah saja boleh duduk di sini.
Cakaplah.
Dia nak bawa saya ke satu tempat malam ini.
Dia nak buat kejutan.
Segala-galanya terlalu sempurna seakan-akan kisah dongeng.
Dia boleh pilih sesiapa saja.
Tapi sebaliknya…
Bercakap tentang itu,
kalau kamu upah dia untuk buat semua ini dengan saya,
ia memang berbaloi-baloi!
Saya sengaja cari masalah, bukan?
Awak dah keterlaluan.
Ini bukan permainan.
Tidak lagi.
Awak mesti beritahu dia.
Saya tahu.
Tapi…
Menjelang pagi, apabila penggera awak berbunyi
dan setiap tambahan minit di katil terasa sangat berharga?
Itulah dia.
Tapi awak tak tahu reaksi dia.
Tapi saya tahu reaksi saya.
Awak ikut semua pesan saya?
Semuanya.
- Fisioterapi pernafasan? - Ya.
- Berjalan dengan cepat? - Ya.
Walaupun saya terfikir nak cuba mendayung.
Saya pun!
Tolonglah, jangan bergurau. Mendayung…
Jangan lupa awak sentiasa berisiko dijangkiti pseudomonas.
Awak tahu pantang larangnya.
Jauhi persekitaran lembap.
Keadaan dia lebih baik, bukan?
Ya…
Ya, keadaan kawan kamu lebih baik.
Cantiknya!
Kita boleh kembali apabila ia dibuka.
Arturo, ini bukan pecah masuk rumah.
Ini pecah masuk istana!
Wah!
Cantiknya.
Malangnya, tiada fuchsia.
Bukankah terlalu awal untuk sadomasokisme?
Macam mana awak jumpa gondola di Turin?
Ayuh.
Sejuknya.
Nah.
- Selesa? - Terima kasih.
- Arturo, saya nak beritahu sesuatu. - Okey.
Tapi sebelum itu,
mari main.
Satu soalan. Boleh?
Awak percaya saya?
Mestilah. Kenapa awak tanya?
Sebab saya nak awak percaya apabila saya cakap…
saya cinta akan awak.
Kenapa?
Marta?
Patah balik!
Hei!
Marta!
Tidak!
Marta!
Awak okey?
Jangan risau, semuanya okey.
Ambilkan beg saya.
Beg awak…
Dah jumpa!
Ini beg awak!
Marta!
Dah siap?
Awak perlukan majalah?
Ya. Tidak!
Jangan risau!
Saya ada pengalaman bertahun-tahun
beronani.
Helo?
Sabarlah!
Hospital telefon.
Saya takut.
Takut apa?
Semuanya akan selamat.
Macam sebelum ini.
Awak rasa dia akan tinggalkan kita?
Hei.
Keadaan dia sangat serius.
Dia dah sedar.
Doktor…
Awak dah sedar.
Maafkan saya.
- Marta! - Helo, doktor.
Jadi…
Awak mengalami jangkitan yang teruk,
tapi keputusan kultur negatif
bagi pseudomonas.
Itu berita baik.
Awak buat kami risau.
Saya tahu. Maafkan saya.
Perlukah awak ambil risiko sebesar itu?
Sejujurnya?
Ya.
Ya, walaupun seribu kali. Saya sanggup.
Kamu berdua takkan faham.
Saya rela mati demi sedetik kebahagiaan
kerana saya juga berhak!
Awak berhak untuk bahagia.
Tapi hakikat takkan berubah walaupun awak cuba mengabaikannya.
- Awak pun tahu… - Ya.
Besar kemungkinan saya akan hidup sehingga lebih 50 tahun.
Ya, saya tahu.
Tapi hidup lama saja tak memadai.
Apa-apa pun, kawan awak boleh balik beberapa hari lagi.
Kamu dengar kata doktor?
Kita bernasib baik!
Saya janji takkan buat lagi.
Kami akan datang untuk makan malam, jadi awak rehatlah dulu.
Doktor, boleh tunggu sebentar?
Baiklah.
Sepanjang saya sakit,
doktor tahu berapa kali saya disarankan menukar pakar
untuk cuba rawatan baru dan cari pendapat kedua?
Kenapa tak tukar?
Sebab saya percaya doktor bulat-bulat.
Sebab doktor tahu saya terlalu bijak untuk ditipu.
Berapa lama lagi?
Situasi ini sangat serius.
Insiden itu memendekkan jangka hayat awak.
Jadi, ada satu pilihan saja lagi.
Pemindahan organ.
Sebaik saja ada penderma yang sesuai.
Terima kasih, doktor.
Doktor?
Jangan beritahu sesiapa saya akan mati.
Sebab doktor akan nampak bodoh
kalau saya masih hidup.
KLINIK PNEUMOLOGI SAINT CATHERINE, SIENA
Selva. Dia tanya tentang keadaan awak.
- Jangan balas. - Ini kali ke-100 dia mesej!
Sekat dia!
- Kenapa tak beritahu saja… - Apa?
Yang dia terpaksa jaga saya?
Saya tak nak susahkan dia.
Dah lama tak jumpa.
Awak okey?
Puas saya cari awak.
Saya pergi ke pasar raya dan telefon kawan awak.
Apa yang berlaku?
Dengar sini.
Saya tak tahu cara nak jelaskan.
Awak dah salah faham.
Tentang apa?
Kita.
Saya cuma main-main. Saya tak sangka awak serius.
- Mari putuskan… - Putus?
Kenapa?
Tak sangka perempuan sehodoh saya tinggalkan lelaki sekacak awak?
Awak yang cakap macam itu. Saya tak terfikir pun.
- Yalah. - Jujur dengan saya.
Apa salah saya?
- Apa salah awak? - Saya tak tahu, cakaplah.
Awak masih tinggal dengan ibu bapa awak.
Awak tak berani beritahu mereka
awak tak suka kejuruteraan marin, mendayung dan tunggang kuda.
Kita bagai langit dan bumi.
Awak cinta akan saya.
Tapi saya tak cinta akan awak.
Hai, apa khabar? Biar saya teka.
Semuanya okey!
Tengoklah ini.
Cukup, tak kelakar pun.
Hei, Gia.
Hei, awak.
Kenapa muram saja?
Ayuh, mari sini.
Marilah.
Sekejap. Nanti dulu, Beatrice.
Angin saya tak baik.
Apa?
- Bertenanglah. - Tak nak.
Dengar sini.
Saya cuma akan buat untuk balas dendam.
Itu tak adil untuk dia atau awak.
Saya tak kisah.
Saya kisah.
Arturo.
Ibu dan ayah benar-benar risau akan kamu.
Oh, ya. Siapa nama budak perempuan itu?
Marta, ibu.
Nama dia Marta.
Ibu tak perlu risau.
Kami dah putus.
Syukurlah.
Kamu tak patut mempermainkan perasaan dia.
Dia tinggalkan saya.
Mustahil perempuan macam dia akan lepaskan kamu.
Ibu mungkin terkejut,
tapi bukan semua orang nak jadi ahli keluarga ini.
Keluarga yang hantar kamu ke universiti terbaik?
Yang belikan kamu kuda
dan bayar yuran kelab dayung kamu?
Keluarga itu yang kamu maksudkan?
Saya tak minta semua itu!
Ibu ada sebuah cerita.
Apabila ibu jumpa ayah kamu,
datuk kamu tak restu.
Datuk kamu degil.
Keras kepala.
Dia panggil ibu ke bilik ini
dan suruh ibu tinggalkan ayah kamu.
Ibu melawan
dan dihalau pada umur 19 tahun.
Tanpa satu sen pun.
Kemudian, apabila ayah kamu tamat pengajian
dan dapat kerja,
kami berkahwin.
Majlis kami ringkas, tapi indah.
Saya bayangkan,
datuk tak dijemput.
Tidak.
Ibu bukan saja jemput dia,
malah ibu berharap sehingga ke saat akhir,
dia akan pimpin ibu ke pelamin.
Dia tak pernah balas.
Pada satu hari,
ibu dapat panggilan.
Notari. Datuk kamu dah meninggal.
Ada satu nota pendek disisipkan dalam wasiatnya.
Dia hadir ke majlis itu.
Dia terlalu ego untuk jumpa ibu, tapi…
dia hadir.
Arturo.
Kita sentiasa ada pilihan.
Sentiasa.
Wah! 2,300 tontonan.
Lupakan video itu. Ada hal lebih penting untuk awak fikir.
- Saya akan bunuh Selva. - Saya okey.
Ia tak patut berlaku.
Keadaan dah kembali seperti sedia kala.
Ayah?
Itu wad pneumologi, bukan?
- Alamak! - Alamak!
Jangan.
Jangan tanggalkan.
Apa awak nak?
Dah menang pun nak ejek saya?
Saya cuma nak bercakap.
- Maafkan saya. - Untuk apa?
Untuk segalanya.
Awak banyak dosa, tahu?
Maaf, saya tak tahu awak sakit.
Baiklah.
- Awak dah beritahu semua orang. - Tidak.
Tapi awak patut beritahu Arturo.
Dia ikhlas mencintai awak.
Ya, saya nampak cinta dia dalam video itu.
Video itu ialah bukti dia mencintai awak.
Saya cium dia.
Apabila saya ajak dia berasmara,
dia menolak.
Dia tolak awak?
Ya.
Dia gilakah?
Ini bukan kali pertama.
Gadis macam awak mungkin susah dapat teman lelaki,
tapi gadis macam saya susah nak jinakkan mereka.
Awak tak patut cakap, "Gadis macam awak."
Walaupun itu hakikat.
Maksud awak, kita senasib?
Tidak.
Awak ada Arturo.
Saya sebaliknya.
Hei, Beatrice.
Awaklah si gagal yang paling cantik.
Awak tinggalkan dia dengan betina itu?
Percayalah, saya lebih risau tentang betina itu.
Bercakap tentang itu,
akhirnya, kita berdua-duaan.
Awak ubah fikiran?
Belum. Awak?
Mungkin saya ragu-ragu.
Saya dah agak! Cakaplah.
Okey.
Kalau kita temui cinta dan tak lagi tinggal sebumbung,
- siapa akan jaga anak itu? - Kita berdua.
Ibu bapa saya bercerai sejak saya 13 tahun dan percayalah,
kasih sayang mereka terhadap saya tak pernah berubah.
Kalau kita bergaduh?
Pasangan bergaduh kalau tiada duit dan curang.
Kita takkan ada masalah itu!
Okey.
Anak itu ada ibu bapa yang penyayang yang tak pernah bergaduh.
- Adakah dia akan gembira? - Benar-benar gembira.
Tapi andai kata anak itu
okey saja.
Macam mana dengan kita?
Dengar.
Saya mengovum setiap 28 hari selama 30 tahun lagi.
Jadi, kita ada masa.
Kita akan lakukannya?
Ya, betul.
Simpan bakinya.
Doakan saya!
Cik? Maafkan saya. Awak nak ke mana?
Saya mesti buat sesuatu sebelum mati.
- Arturo Selva? - Di sana.
MAAFKAN SAYA
TOLONGLAH
SAYA CINTA AKAN AWAK!
Saya tahu awak marah saya dan tak nak jumpa saya lagi.
Awak berhak untuk marah. Saya bodoh, tak matang…
Saya nak beritahu sesuatu.
Tiada penawar?
Tidak.
Ada beberapa terapi untuk kawal jangkitan,
tapi tak berkesan untuk saya.
Kenapa tak beritahu?
Pertama, kerana ia bukan topik perbualan paling romantik ketika janji temu.
"Hai, saya Marta. Paru-paru saya penuh lendir!"
Tapi sebenarnya…
saya tak nak awak bersama saya atas dasar simpati kerana saya sakit.
Sebab awak tentukan semuanya.
Saya cuma tak nak menyusahkan awak.
Doktor kata keadaan saya semakin tenat.
Saya reda kalau mati sekarang.
Okey.
Saya boleh jatuh cinta dengan orang lain.
Awak pula…
Awak boleh curang dengan Giacomo.
Itulah erti sebuah hubungan.
Kadang-kadang, ia buat awak rasa sedih dan gembira.
Sama ada awak sihat atau sakit.
Nahaslah kalau awak jatuh cinta dengan orang lain.
Saya bunuh awak kalau curang dengan Giacomo.
Saya lebih rela bunuh diri.
Hei, awak gila?
- Ada berita baik. Saya nak masuk. - Mereka akan bangun.
Saya baca beberapa kajian dan nampaknya dah ada penawar.
Atau mungkin tak lama lagi.
Ia masih dalam kajian. Jadi, Dr. Fahim,
di kongres pneumologi antarabangsa terbaru,
membentangkan beberapa keputusan luar biasa.
Dengan gabungan tiga jenis ubat, protein yang rosak boleh disasarkan.
Tapi dengan rawatan ini, peratusan untuk selamat
bertambah sehingga 19 peratus.
Sembilan belas peratus?
Sembilan belas peratus.
Bersamaan dua kali ganda kemungkinan
untuk gadis macam saya dapat lelaki macam awak!
Saya benar-benar mencintai awak.
Saya tahu sekarang.
Apa-apa pun,
selain "dapat lelaki macam saya",
awak ada hajat lain yang boleh kita penuhi?
Awak nampak cantik.
Sudikah awak, Marta,
menerima Arturo sebagai suami awak,
untuk dihormati dan ditaati,
ketika sihat atau sakit,
ketika susah atau senang,
selagi hayat dikandung badan?
- Saya sudi! - Saya sudi!
Awak boleh cium pengantin.
Terjemahan sari kata oleh Saffura